Ūsuotiškasis dulkiagraužis

Ūsuotiškasis dulkiagraužis (Pseudocistela ceramboides) – juodvabalių (Tenebrionidae) šeimos vabalas. Europinė rūšis, paplitusi šiaurės–pietų kryptimi nuo Norvegijos iki Italijos, tačiau jos arealą riboja žemyno vakariniai ir rytiniai pakraščiai: aptinkamos pavienės populiacijos Didžiojoje Britanijoje (vakaruose), europinėje Rusijos dalyje (rytuose).

Biologija 

Vabalas 9–13 mm dydžio, kūnas pailgas, ovalus, juodos matinės spalvos, su ryškiai geltonai rausvais antsparniais, ilgomis antenomis. Sutinkamas miškingose vietovėse gegužės–liepos mėn. Vystosi drėgnoje pūvančioje medienoje, dažniausiai ąžuolų išvartose, suaugėliai lanko žydinčius krūmus.

Sinonimai   

 Chrysomela ceramboides Linnaeus, 1761
 Pseudocistela serrata Chevrolat, 1844

Nuotraukos

Šaltiniai

Nuorodos 
 Sąrašas:Lietuvos juodvabaliai
 Ūsuotiškasis dulkiagraužis (Encyclopedia of Life)

Juodvabaliai